text: 5.
  
  Quittance donnée par Gérard de la Marck et Guillaume de Bronckhorst au comte de Looz, touchant les biens de Reckheim.
  
  20 Avril 1317.
  Universis presentes litteras inspecturis, Gerardus de Marcka miles et Willelmus dominus de Broncorst et de Batemborgh salutem et cognoscere veritatem. Notum universitati vestre facimus, quod nos et quilibet nostrorum pro se et suis heredibus quitavimus et per presentes quitamus, nobilem virum dominum Arnoldum comitem lossensem, suosque posteros et heredes, seu successores ipsius receptorem et officiatos quoscumque super omnibus bonis proventibus et reditibus ville et justitie de Redekim earumque appendiciis quos ipse dominus predictus receptor seu officiati quicumque vel aliquis alter nomine et mandato ipsius comitis hactenus levaverunt usque in diem hodiernum, renuntiantes adversus eosdem omni actioni juris quam vel quas occasione proventium et redituum predictorum ab eisdem seu altero ipsorum levatorum habere possumus in futurum, promittentesque fide a nobis prestita corporaliter quod contra premissam quitationem umquam nullo tempore per nos vel nostros heredes quoquo modo veniemus. In quorum omnium testimonium et munimen una cum sigillis nostris, sigilla virorum nobilium Godefridi domini de Heynsbergh, Arnoldi domini de Randenrode, Arnoldi domini de Steyne, Arnoldi domini de Wechanp, Johannis de Oerle, Johannis dicti Hespeghowen militum et Willelmi castellani de Werme armigeris presentibus litteris ad preces et requisitionem nostras sunt appensa. Datum anno domini millesimo trecentesimo decimo septimo feria quarta ante festum beati Georgii.
  
  Charte de St Lambert, No 520. Original sur parchemin avec sceaux et fragments de sceaux.